Tolong jelaskan mengenai Penggiatan aktivisme dari Miriam Makeba dalam bahasa melayu

Beliau melawat Kenya pada tahun 1962 memberi sokongan kepada gerakan kemerdekaan sana serta menggalang dana untuk Jomo Kenyatta, pemimpin gerakan tersebut.

Pengharaman oleh pemerintah apartheid Afrika Selatan

Beliau dijemput Pertubuhan Bangsa-Bangsa Bersatu menghadiri Jawatankuasa Khas Menentang Apartheid memberi pernyataan saksi terhadap kesan dampak dasar-dasar apartheid di negaranya serta menggesa sekatan ekonomi dan perdagangan senjata api kepada pemerintah Parti Kebangsaan negara itu. Lagu-lagunya tidak sahaja diharamkan pemerintah rejim apartheid sana malah kewarganegaraan dan pasportnya ditarik sekaligus merampas hak bernegaranya, tetapi beliau diberikan pasport dari 9 buah negara yang menyokong tindakannya termasuk Algeria, Guinea, Belgium dan Ghana.

Beliau hanya dapat kembali ke Afrika Selatan selepas dipujuk Nelson Mandela yang berjaya dibebaskan dari penjara pulau Robben pada Februari 1990. Beliau akhirnya dapat memperoleh visa enam hari dengan pasport Perancisnya untuk kembali ke tanah airnya pada 10 Jun 1990 yang disambut meriah.